### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

Heidi Frandsen var forhindret i at deltage i udvalgets behandling af sagen.

Rottehandlingsplan 2019 er en revideret plan for forebyggelse og bekæmpelse af rotter i [adresse].

### Resumé

Kommunerne er forpligtiget til mindst hvert tredje år at udarbejde en handlingsplan for forebyggelse og bekæmpelse af rotter. Den gældende rottehandlingsplan i [adresse] gælder for perioden 2016-2018 og står dermed til udløb.

Med rottehandlingsplanen 2019 vil [adresse] gå et skridt videre end lovgivningen og fremadrettet foretage en årlig evaluering og planlægning af initiativer i et tillæg til handleplanen. Det gøres for at sikre opfyldelsen af handleplanens mål gennem opfølgning på lovede initiativer samt bedre mulighed for løbende tilpasning af indsatsen i rottebekæmpelsen.

Rottehandlingsplanen 2019 skal imødekomme den generelle stigning i antallet af rotteanmeldelser i [adresse] ved effektiv og faglig kompetent rottebekæmpelse samt øget fokus på forebyggelse. I tråd med anbefalingerne i Miljøstyrelsens resistensstrategi arbejder [adresse] også for at anvende mindre gift i bekæmpelsen ved øget brug af alternativer som for eksempel fælder. Dele af indsatsen er allerede igangsat og ser ud til at have haft en gavnlig effekt på antallet af rotteanmeldelser i sidste halvår 2018.

Med en ny bekendtgørelse fra december 2017 stilles desuden en række nye krav til den kommunale rottebekæmpelse, som også er medtaget i rottehandlingsplanen 2019. De nye krav indebærer for eksempel weekendbetjening, når rotter forekommer indendørs i beboelse eller i fødevarevirksomheder (herunder også spisesteder).

Med den nye bekendtgørelse pålægges kommunerne også senest ved udgangen af 2020 at tilbyde opsætning af rottespærrer på alle private, statslige og regionale institutioner og skoler m.v., som ønsker det, og hvor det er teknisk muligt. Udgiften forbundet hermed er ikke indeholdt i det nuværende budget.

### Indstilling

At 1) [adresse] godkender Aarhus Kommunes Handlingsplan for forebyggelse og bekæmpelse af rotter 2019.

### Sagens forløb

21-02-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 25-02-2019 Magistraten

Fremsendes til [adresse] med bemærkning, at Magistraten i mødet den 25. februar 2019 anbefaler, at byrådet tiltræder Magistratsafdelingen for Teknik og Miljøs indstilling af 6. februar 2019.

Der er behov for mere fokus på stikledninger til private ejendomme. Det bør endvidere undersøges, om indsatsen kan styrkes ved anvendelse af Big Data og andre digitale tiltag.

Det undersøges, om der er DUT-kompensation for ændret regulering af rottespærrer. Kort notat udarbejdes til byrådsbehandlingen.

Rådmand Ivan Jeppesen var forhindret i at deltage i sagens behandling.

 06-03-2019 [adresse]
Sagens behandling blev udsat  i byrådets møde den 6. marts 2019.
 20-03-2019 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 20. marts 2019.
 01-04-2019 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling.

Heidi Frandsen var forhindret i at deltage i udvalgets behandling af sagen.